Muutettu ehdotus Euroopan parlamentin ja neuvoston asetus viitevuosia 2003-2009 koskevien yhteisön vuosittaisten terästilastojen tuottamisesta (komission EY:n perustamissopimuksen 250 (2) artiklan nojalla esittämä) /* KOM/2003/0464 lopull. - COD 2002/0251 */





Muutettu ehdotus EUROOPAN PARLAMENTIN JA NEUVOSTON ASETUS viitevuosia 2003-2009 koskevien yhteisön vuosittaisten terästilastojen tuottamisesta (komission EY:n perustamissopimuksen 250 (2) artiklan nojalla esittämä) 2002/0251 (COD) Muutettu ehdotus EUROOPAN PARLAMENTIN JA NEUVOSTON ASETUS viitevuosia 2003-2009 koskevien yhteisön vuosittaisten terästilastojen tuottamisesta 1. Tausta 25. lokakuuta 2002: ehdotus neuvostolle ja Euroopan parlamentille KOM (2002) 584 lopullinen - 2002/0251 COD 26. maaliskuuta 2003: Euroopan talous- ja sosiaalikomitean lausunto CCMI/001 13. toukokuuta 2003: Euroopan parlamentin lausunto ensimmäisessä käsittelyssä 2. Komission tavoite Nykyinen yhteisön terästilastojärjestelmä nojautuu Euroopan hiili- ja teräsyhteisön (EHTY) perustamissopimukseen, joka päättyi 23. heinäkuuta 2002. Euroopan terästeollisuus käsittää noin 300 yritystä, jotka tuottavat viidenneksen maailman teräksestä. Ne ovat melkein kaikki suuryrityksiä, joille tilastojen käytöstä on merkittävää etua. Viimeisten 50 vuoden aikana on kehitetty EHTY-politiikan ja teollisuuden tarpeet täyttävä, kattava tilastojärjestelmä. Tämä tapahtui läheisessä yhteistyössä Euroopan teräsalan järjestöjen kanssa. Useimpien jäsenvaltioiden osalta Eurostat on kerännyt tietoja suoraan joko teräsyrityksiltä tai niiden kansallisilta järjestöiltä. Tässä ehdotuksessa on kyse terästilastojen jatkamisesta vuodesta 2003 eteenpäin. Eurostat on suorittanut käyttäjien tarpeita koskevia tutkimuksia, jotka osoittivat aloja, joilta tarvitaan tilastotietoa EHTY-sopimuksen päättymisen jälkeen. Komission eri politiikoista vastaavat yksiköt, jäsenvaltioiden ministeriöt ja teollisuus pyysivät, että avaintilastojen tuottamista jatkettaisiin. Yhteisön päätöksentekoon tarvitaan kuitenkin paljon vähemmän tilastotietoja sitten kun EHTY-sopimus on päättynyt. Tästä syystä ehdotuksessa esitetään, että yhteisön virallisia terästilastoja vähennetään huomattavasti EHTY:n tilastojärjestelmään verrattuna. Neljä EHTY:n nykyisistä vuosittaisista kyselyistä tuottaa yhteisön politiikan kehittämiselle ja seurannalle tärkeää tietoa, jota ei kerätä yhteisön voimassaolevan lainsäädännön perusteella. Ehdotuksessa on kyse kauden 2003-2009 kattavasta asetuksesta, jonka avulla kyselylomakkeiden sisältämien ydintietojen keräämistä voidaan jatkaa kaikissa jäsenvaltioissa, joissa on merkittävää terästeollisuutta. Asetuksesta ehdotetaan määräaikaista sillä varauksella, että neljän vuoden kuluttua laaditaan väliraportti, jossa arvioidaan tuloksia ja ehdotetaan mahdollisia tulevia toimia. Asetuksen sisältö Tämän asetuksen liitteenä oleva luettelo käsittää rauta- ja teräsromua koskevan taseen, energiataseen, investoinnit laitostyypeittäin ja teräksen tuotantokapasiteetin. Teräsromutaseen tiedot kattavat rauta- ja teräsromun kysynnän ja tarjonnan. Romurauta on tällä hetkellä tärkeä teräksenvalmistuksen raaka-aine, jolla on oltava vapaat ja avoimet kansainväliset markkinat. Komissio voi tarvita mainittua tietoa, jos kolmannet maat rajoittavat romuraudan vientiä kotimaisen teollisuuden tukemiseksi. Energiataseet tuottavat tietoa sekä terästeollisuuden energian käytöstä ja tuotannosta että epäsuorasti myös saastepäästöistä. Esimerkiksi masuunit käyttävät koksia, kalkkikiveä ja rautamalmia teräksenvalmistukseen ja tuottavat päästönä hiilidioksidia. Energiatasetietojen avulla pystytään laskemaan hiilidioksidipäästöjen määrä. Investointimenoja ja -kapasiteettia koskevia tietoja käytetään eri terästuotelajien mahdollisen ali- tai ylikapasiteetin arvioimiseen. Tästä tiedosta on sekä toimialakohtaista että kansainvälistä hyötyä esimerkiksi kauppaneuvotteluissa. Tieto hyödyttää myös OECD:n avulla organisoitua maailman teräskapasiteetin seurantaverkkoa. 3. Komission kanta Euroopan parlamentin tarkistuksiin 3.1 Komission hyväksymät tarkistukset 3.1.1 Seuraavat tarkistukset koskevat sisällön johdonmukaisuutta, määritelmien parantamista, tekstin yksinkertaistamista, menettelyn saattamista ajan tasalle, tarpeellisten lisätietojen antamista, selkeyttämistä ja teknisiä tarkistuksia: Tarkistus 1 (johdanto-osan 1 kappale), Tarkistus 2 (johdanto-osan 1 a kappale (uusi)), Tarkistus 3 (johdanto-osan 2 kappale), Tarkistus 4 (johdanto-osan 2 a kappale (uusi)), Tarkistus 5 (johdanto-osan 6 kappale), Tarkistus 6 (johdanto-osan 7 a kappale (uusi)), Tarkistus 7 (1 artikla, otsikko), Tarkistus 8 (1 artikla), Tarkistus 9 (3 artiklan 1 kohta), Tarkistus 10 (4 artiklan 1 kohta), Tarkistus 11 (5 artiklan 1 kohta), Tarkistus 12 (6 artiklan 1 kohta), Tarkistus 13 (6 artiklan 2 kohta), Tarkistus 17 (8 artiklan 1 kohta), Tarkistus 18 (liite, 1 kohta), Tarkistus 19 (liite, 2 kohdan osa A), Tarkistus 20 (liite, 2 kohdan osa B), Tarkistus 21 (liite, 3 kohdan osa A), Tarkistus 22 (liite, 3 kohdan osa B), Tarkistus 23 (liite, 3 kohdan osa B, taulukko, 5 nimike) ja Tarkistus 24 (liite, 3 kohdan osa B, taulukko, 7 nimike). Komissio ottaa nämä tarkistukset huomioon muutetussa ehdotuksessaan. 3.1.2 Tarkistuksilla tarkistus 14 (6 artiklan 2 a kohta (uusi)) ja tarkistus 16 (7 artiklan 1 kohdan b alakohta) pidennetään tietojen lähettämisaika 12 kuukauteen ensimmäisen lähetysvuoden osalta. Tämän pitäisi olla mahdollista jäsenvaltioille, joilla on vaikeuksia asetuksen täytäntöönpanon suhteen. Komissio ottaa tarkistukset huomioon muutetussa ehdotuksessaan. Jäsenvaltiot eivät osallistuneet terästilastojen laatimiseen EHTY-sopimuksen aikana. 3.1.3 Tarkistuksella tarkistus 15 (7 artiklan 1 kohdan a alakohta) vakuutetaan jäsenvaltioille, että niiden hallinnollista taakkaa ei merkittävällä tavalla lisätä tulevaisuudessa (esim. velvoitteella lisätietojen lähettämisestä). Komissio ottaa tarkistuksen huomioon muutetussa ehdotuksessaan. 3.2 Tarkistukset, joita komissio ei hyväksy Ei ole. 3.3 Komission hylkäämät tarkistukset Ei ole. 4. Päätelmä EY:n perustamissopimuksen 250 artiklan 2 kohdan nojalla komissio muuttaa ehdotustaan asetukseksi viitevuosia 2003-2009 koskevien yhteisön vuosittaisten terästilastojen tuottamisesta edellä kuvatulla tavalla.